
     Tržaška ulica 19, 1535 Ljubljana	T: 01 478 80 00
	F: 01 478 81 39 
	E: gp.mzi@gov.si
	www.mzi.gov.si

	Številka: 

	Ljubljana, 

	EVA 2021-2430-0098

	GENERALNI SEKRETARIAT VLADE REPUBLIKE SLOVENIJE
Gp.gs@gov.si

	ZADEVA: Zakon o spremembah in dopolnitvah Zakona o zagotavljanju navigacijskih služb zračnega prometa – predlog za obravnavo 

	1. Predlog sklepov vlade:

	Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na …  seji dne …  pod točko ...  sprejela naslednji

S K L E P:

Vlada Republike Slovenije je določila besedilo Zakona o spremembah in dopolnitvah Zakona o zagotavljanju navigacijskih služb zračnega prometa in ga pošlje v Državni zbor Republike Slovenije v obravnavo in sprejetje po rednem zakonodajnem postopku. 

Barbara Kolenko Helbl
generalna sekretarka 

Priloga:
· Predlog Zakona o spremembah in dopolnitvah Zakona o zagotavljanju navigacijskih služb zračnega prometa (EVA 2021-2430-0098)

Prejemniki:
· Državni zbor Republike Slovenije
· vsa ministrstva
· Služba Vlade Republike Slovenije za zakonodajo
· Javna agencija za civilno letalstvo Republike Slovenije

	2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:

	/

	3.a Osebe, odgovorne za strokovno pripravo in usklajenost gradiva:

	· mag. Alenka Bratušek, ministrica za infrastrukturo,
· mag. Andrej Rajh, državni sekretar, Ministrstvo za infrastrukturo, 
· Srečko Janša, generalni direktor Direktorata za letalski in pomorski promet, Ministrstvo za infrastrukturo, 
· Sabina Dolinšek Popadić, sekretarka, vodja Sektorja za letalstvo, Direktorat za letalski in pomorski promet, Ministrstvo za infrastrukturo.

	3.b Zunanji strokovnjaki, ki so sodelovali pri pripravi dela ali celotnega gradiva:

	Pri pripravi gradiva so sodelovali naslednji zunanji strokovnjaki:
/

	4. Predstavniki vlade, ki bodo sodelovali pri delu državnega zbora:

	· mag. Alenka Bratušek, ministrica za infrastrukturo,
· mag. Andrej Rajh, državni sekretar, Ministrstvo za infrastrukturo,
· Srečko Janša, generalni direktor Direktorata za letalski in pomorski promet, Ministrstvo za infrastrukturo,
· Sabina Dolinšek Popadić, sekretarka, vodja Sektorja za letalstvo, Direktorat za letalski in pomorski promet, Ministrstvo za infrastrukturo,
· Sabina Golob, sekretarka, Sektor za letalstvo, Direktorat za letalski in pomorski promet, Ministrstvo za infrastrukturo,
· Jure Griljc, v. d. direktorja Javne agencije za civilno letalstvo Republike Slovenije,
· Ana Hožič, nadzornica I, Javna agencija za civilno letalstvo Republike Slovenije,
· Andreja Kikec Trajković, letalska nadzornica I, Javna agencija za civilno letalstvo Republike Slovenije.

	5. Kratek povzetek gradiva:

	[bookmark: _Hlk87873337]Zaradi sprejetja novega Zakona o letalstvu je treba določbe, ki se nanašajo na zagotavljanje navigacijskih služb zračnega prometa iz Zakona o letalstvu (Uradni list RS, št. 81/10 – uradno prečiščeno besedilo, 46/16, 47/19 in 18/23 – ZDU-1O), prenesti v ustrezni področni zakon - Zakon o zagotavljanju navigacijskih služb zračnega prometa (Uradni list RS, št. 30/06 – uradno prečiščeno besedilo, 109/09, 62/10 – ZLet-C in 18/11 – ZUKN-A), saj novi zakon o letalstvu teh določb ne bo več vseboval, saj vsebinsko ne sodijo vanj. 

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	DA

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	DA

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
Predlog zakona ne ustvarja novih finančnih posledic za proračun. Ker gre pri tej noveli zakona za selitev določb iz do sedaj veljavnega zakona (Zakon o letalstvu) v področni zakon, so vse ureditve že danes veljavne, tako so tudi finančna sredstva zagotovljena, 



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	Ministrstvo za infrastrukturo
	2411-11-0004 Upravljanje civilnega letalstva
	765310 Nadomestilo za izvzete lete in terminalne pristojbine
	170.000
	170.000

	Ministrstvo za infrastrukturo
	2411-11-0004 Upravljanje civilnega letalstva
	963210 Spodbujanje razvoja letalskega prometa.
	950.000
	550.000

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	SKUPAJ
	
	

	OBRAZLOŽITEV:
I. Ocena finančnih posledic, ki niso načrtovane v sprejetem proračunu
· 

II. Finančne posledice za državni proračun
Predlog zakona nima novih finančnih posledic za proračun. 
II.a Pravice porabe za izvedbo predlaganih rešitev so zagotovljene:

Sredstva za zagotavljanje navigacijskih služb zračnega prometa (določbe, ki se prenašajo v ta zakon) se zagotavljajo v okviru proračuna že sedaj, in sicer na proračunskih postavkah 765310 Nadomestilo za izvzete lete in terminalne pristojbine ter 963210 Spodbujanje razvoja letalskega prometa. 

II.b Manjkajoče pravice porabe bodo zagotovljene s prerazporeditvijo:
-
II.c Načrtovana nadomestitev zmanjšanih prihodkov in povečanih odhodkov proračuna:
-

	7.b Predstavitev ocene finančnih posledic pod 40.000 EUR: /

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
Skupnosti občin Slovenije SOS: DA
Združenju občin Slovenije ZOS: DA
Združenju mestnih občin Slovenije ZMOS: DA
Gradivo je bilo poslano v mnenje tem združenjem, čeprav ni vpliva na delovanje občin.

	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	DA

	(Če je odgovor NE, navedite, zakaj ni bilo objavljeno.)

	Gradivo je bilo objavljeno na spletni strani Ministrstva za infrastrukturo in na portalu eDemokracija dne 6. 3. 2023. 
Prav tako je bilo gradivo posredovano v pregled in mnenje strokovni in zainteresirani javnosti, in sicer Javni agenciji za civilno letalstvo RS in Kontroli zračnega prometa Slovenije, d. o. o. (KZPS).
Strokovne pripombe je podala KZPS kot organizacija, ki je predmet urejanje tega zakona, in smo jih v največji možni meri upoštevali. Niso se upoštevali predlogi, ki presegajo namen te novele.

	10. Pri pripravi gradiva so bile upoštevane zahteve iz Resolucije o normativni dejavnosti:
	DA

	11. Gradivo je uvrščeno v delovni program vlade:
	DA

	
mag. Alenka Bratušek 
ministrica















PREDLOG
(EVA 2021-2430-0098)

ZAKON O SPREMEMBAH IN DOPOLNITVAH ZAKONA O ZAGOTAVLJANJU NAVIGACIJSKIH SLUŽB ZRAČNEGA PROMETA

I. UVOD

1. OCENA STANJA IN RAZLOGI ZA SPREJEM PREDLOGA ZAKONA

Zagotavljanje navigacijskih služb zračnega prometa je obveznost države pogodbenice Konvencije o mednarodnem civilnem letalstvu (Uradni list FLRJ – Mednarodne pogodbe, št. 3/54, Uradni list RS, št. 24/92 – akt o notifikaciji nasledstva in Uradni list RS – Mednarodne pogodbe, št. 3/00; v nadaljnjem besedilu: Čikaška konvencija). Čikaška konvencija v 28. členu določa obseg obveznosti, ki ji mora država izpolniti. Organizacija in izvajanje navigacijskih služb zračnega prometa je prepuščena državi pogodbenici ob spoštovanju mednarodnih standardov in priporočenih praks Mednarodne organizacije za civilno letalstvo (v nadaljnjem besedilu: ICAO). Organizacijsko obliko izvajalca storitev in druge temeljne ureditve je Republika Slovenija določila z Zakonom o zagotavljanju navigacijskih služb zračnega prometa (Uradni list RS, št. 30/06 – uradno prečiščeno besedilo, 109/09, 62/10 – ZLet-C in 18/11 – ZUKN-A; v nadaljnjem besedilu: ZZNSZP). Izvajanje navigacijskih služb zračnega prometa je urejeno tudi s pravom Evropske unije (EU).

Za učinkovito in sodobno slovensko civilno letalstvo se sprejema nov Zakon o letalstvu, ki bo civilno letalstvo prilagodil novim konceptom zagotavljanja letalske varnosti, tehnologiji, sistemom in postopkom v civilnem letalstvu, ter omogočil hitro sledenje razvoju mednarodnega in evropskega pravnega okvira, saj je trenutno veljaven Zakon o letalstvu (Uradni list RS, št. 81/10 – uradno prečiščeno besedilo, 46/16, 47/19 in 18/23 – ZDU-1O) v veliki meri že zastarel in obsoleten. Veljavni Zakon o letalstvu vsebuje tudi določbe, ki po vsebini sodijo v drug področni oz. specialnejši zakon - ZZNSZP. V skladu z nomotehničnimi pravili je treba te določbe umestiti v ustrezni področni zakon, da ne nastane pravna praznina. Zato se sprejema ta novela. 


2. CILJI, NAČELA IN POGLAVITNE REŠITVE PREDLOGA ZAKONA

2.1 Cilji

[bookmark: _Hlk87873455]Cilj predloga Zakona o spremembah in dopolnitvah Zakona o zagotavljanju navigacijskih služb zračnega prometa je slediti ciljem novega Zakona o letalstvu, to je prilagoditi sistemsko ureditev novim konceptom zagotavljanja letalske varnosti, tehnologiji, sistemom in postopkom v letalstvu, ter omogočiti hitro sledenje razvoju mednarodnega in evropskega pravnega okvira, ki ureja civilno letalstvo.
Drugi cilji zakonskega predloga, ki so povezani s krovnim ciljem, so še:  
· ohraniti obstoječe potrebne pravne ureditve glede izvajanja navigacijskih služb zračnega prometa in jih prenesti v področni (specialnejši) zakon ZZNSZP in 
· zagotoviti nadaljnje celovito urejanje posameznih vsebin področja, kot posledice priprave novega zakona o letalstvu. 

2.2 Načela

Načela v predlogu Zakona o spremembah in dopolnitvah Zakona o zagotavljanju navigacijskih služb zračnega prometa niso izrecno urejena. Temeljna načela, ki jih predlog zakona zasleduje, so: 
· načelo zakonitosti: načelo zakonitosti določa, da se pravice in obveznosti tako fizičnih oseb (kontrolorjev zračnega prometa) kot pravnih oseb (izvajalca navigacijskih služb) določajo samo z zakonom. Nadalje, obveznosti izvajalca storitev kot pravne osebe glede določanja pristojbine za storitve navigacijskih služb zračnega prometa na terminalih se lahko določijo samo z zakonom; 
· načelo pravne države, ki vključujejo načela pravne varnosti, varstva zaupanja v pravo in ter jasnosti in določnosti predpisov;
· načelo spoštovanja mednarodnih obveznosti: predlog zakona sledi mednarodni ureditvi na področju navigacijskih služb zračnega prometa v skladu z mednarodno konvencijo, katere podpisnica je Republika Slovenija.

2.3 Poglavitne rešitve

Predstavitev predlaganih rešitev:

[bookmark: _Hlk87873472]Zakon vsebuje samo spremembe in dopolnitve, ki večinoma ne uvajajo bistvenih novih rešitev, temveč prinašajo vsebinsko uskladitev z novim Zakonom o letalstvu.

Vsebina predloga Zakona o spremembah in dopolnitvah Zakona o zagotavljanju navigacijskih služb zračnega prometa so naslednje določbe: 
· iz ZZNSZP se črtata četrti in peti odstavek 3. člena, ki sta pravna podlaga za nadaljnje urejanje službe iskanja in reševanja. Ustrezna pravna podlaga za izdajo podzakonskega akta je že v veljavnem Zakonu o letalstvu, in bo prav tako tudi v novem zakonu o letalstvu. Urejanja službe iskanja in reševanja se torej materialno ureja v krovnemu zakonu o letalstvu, ne pa v ZZNSZP; sodelovanje oz. pomoč izvajalca storitev je le ena izmed ravni pri aktivnostih iskanja in reševanja. Poleg tega se izraz »iskanje in reševanje« poenoti z izrazom v predlogu novega zakona o letalstvu, enako velja za izraz »stalni nadzor«;
· drugi odstavek 164. člena veljavnega Zakona o letalstvu podaja pravno podlago za izdajo predpisa vlade, ki ureja pristojbino za storitve navigacijskih služb zračnega prometa na terminalih, ter predpisa ministra, s katerim določi letališča, na katerih se izvajajo storitve navigacijskih služb zračnega prometa na terminalih. To področje po vsebini sodi v ZZNSZP, kjer se drugi odstavek 9. člena ZZNSZP spremeni in dopolni, da poda pravno podlago za celovito nadaljnje urejanje področja pristojbin za storitve navigacijskih služb zračnega prometa; 
· ker se črtata četrti in peti odstavek 3. člena ZZNSZP, ki sta pravna podlaga za nadaljnje urejanje službe iskanja in reševanja, ustrezna pravna podlaga za izdajo podzakonskega akta za izvajanje te službe pa je v zakonu, ki ureja letalstvo, se mora določba tega zakona o sklenitvi zavarovanja glede odgovornosti za škodo v zvezi z izvajanjem storitev služb iz tega zakona razširiti tudi na obveznost izvajanja služb po zakonu, ki ureja letalstvo;
· ker novi zakon o letalstvu na novo ureja gospodarjenje z zemljišči in letališko infrastrukturo, je treba istovrstne določbe, ki se nanašajo na izvajanje navigacijskih služb zračnega prometa umestiti v ZZNSZP. Ker pa gre za oblikovanje sodobnih in celovitih ureditev, se spremeni poglavje, ki vsebuje sicer le en (8.) člen, in se vnese novo (z novimi členi od 8. do 8.c člena, ob tem pa se posledično spremeni tudi prekrškovna določba v 23. členu); 
· prvi odstavek 116. člena veljavnega  Zakona o letalstvu podaja osnovni imperativ pri izvajanju navigacijskih služb zračnega prometa. Ker določba sodi v področni zakon ZZNSZP, se določba umesti v 22. člen ZZNSZP. Pripadajoča kazenska določba iz veljavnega Zakona o letalstvu se prav tako ureja v ZZNSZP, kjer se spremeni 23.a člen; 
· 212. člen veljavnega Zakona o letalstvu podaja določbe glede rekreacijskega dopusta osebja pri izvajalcu storitev navigacijskih služb zračnega prometa – kontrolorje zračnega prometa. Določba sodi po vsebini v ZZNSZP, saj se nanaša na osebje pri izvajalcu storitev navigacijskih služb zračnega prometa. ZZNSZP se tako dopolni z novim členom, ki na posodobljen in bolj podroben način delno odseva dosedanji obseg urejanja in dejansko prakso pri izvajalcu storitev; 
· zaradi vsebinskih sprememb predloga zakona se spremeni prekrškovna določba; 
· z novim zakonom o letalstvu se podaja izboljšana definicija izraza »stalni nadzor«, zato se v tem zakonu spremeni zadevna definicija.

Normativna usklajenost predloga zakona:
Predlog zakona je usklajen z veljavnim pravnim redom in s pravnim redom Evropske unije. Predlog zakona je usklajen s Čikaško konvencijo. Predlog zakona je usklajen tudi Zakonom o letalstvu (Uradni list RS, št. 81/10 – uradno prečiščeno besedilo, 46/16, 47/19 in 18/23 – ZDU-1O) in predlogom novega zakona o letalstvu. 

Usklajenost predloga zakona:
Predlog zakona je bil objavljen na portalu eDemokracija. Vsebina je usklajena z Javno agencijo za civilno letalstvo RS, Kontrolo zračnega prometa Slovenije, d. o. o., in Agencijo RS za okolje (kot izvajalcem službe letalske meteorologije), ki so na poziv predlagatelja dali mnenje.

3. OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNA FINANČNA SREDSTVA

Predlog zakona nima novih posledic za državni proračun in druga javnofinančna sredstva. Sredstva za zagotavljanje navigacijskih služb zračnega prometa (določbe, ki se prenašajo v ta zakon) se zagotavljajo v okviru proračuna že sedaj, in sicer na proračunskih postavkah 765310 Nadomestilo za izvzete lete in terminalne pristojbine ter 963210 Spodbujanje razvoja letalskega prometa.

4. NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN ŽE SPREJET

Sredstva za izvajanje zakona so zagotovljena v državnem proračunu za leto 2024.  

5. PRIKAZ UREDITVE V DRUGIH PRAVNIH SISTEMIH IN PRILAGOJENOSTI PREDLAGANE UREDITVE PRAVU EVROPSKE UNIJE

5.1 Prikaz ureditve v državah članicah EU 

Predlog zakona uvaja spremembe in dopolnitve zgolj iz razloga prenosa določb iz veljavnega zakona o letalstvu zaradi sprejema novega zakona. 

Zagotavljanje navigacijskih služb zračnega prometa ter spoštovanje mednarodnih standardov in priporočenih praks ICAO je obveznost države pogodbenice Čikaške konvencije, h kateri je pristopilo že 193 držav. EU se je zavezala k prenosu teh standardov v pravni red EU. Države članice EU so podvržene tako tudi zakonodaji EU, ob tem pa podajajo v svojih nacionalnih pravnih redih potrebne temeljne določbe glede izvajanja navigacijskih služb zračnega prometa. 

Države članice urejajo izvajanje navigacijskih služb zračnega prometa v svoji splošni letalski zakonodaji ali v specialnih zakonih, ki urejajo le izvajanje navigacijskih služb zračnega prometa. 

Republika Hrvaška
Republika Hrvaška podaja temeljne določbe za izvajanje navigacijskih služb zračnega prometa v Zakonu o zračnom prometu (2014 in spremembe) in Zakonu o osnutku Hrvatske kontrole zračne plovidbe (1998 in spremembe). V njem podajajo tudi podlage za nadaljnje podzakonsko urejanje. 

Češka
Češka podaja določbe glede izvajanja navigacijskih služb v zakonu o civilnem letalstvu (No. 49/1997 Coll. S spremembami). Skladnost z mednarodnimi letalskimi standardi in priporočenimi praksami ICAO dosega z izdajo podzakonskih aktov. 

Avstrija
Avstrija ureja letalstvo preko več zakonov, temelja glede izvajanja navigacijskih služb zračnega  prometa sta zakon o letalstvu (Luftfahrtgesetz (LFG), Nr. 253/1957 BGBl. S premembami) ter zakon o podjetju, ki je izvajalec navigacijskih služb zračnega prometa (Austro Control Gesellschaft mit beschränkter Haftung, 1993 s spremembami). Avstrija izdaja podzakonske akte za podrobnejše urejanje nekaterih vsebin. 

Glede konkretnih primerjav z ureditvami v drugih državah članicah EU, ki se tičejo konkretnih podrobnih vsebin, ki so predmet tega predloga, ni mogoče najti popolnoma primerljive ureditve. Konkretne ureditve glede rekreacijskega dopusta in drugih so v nekaterih državah urejena tudi v drugi zakonodaji, ne s področja letalstva. Ureditve glede pristojbin za storitve navigacijskih služb zračnega prometa so v večini drugih držav v celovitem obsegu urejanja prava EU, medtem ko je v Sloveniji del pristojbin (na terminalih) izven urejanja prava EU zaradi nedoseganja praga obsega prometa. 

5.2 Prikaz ureditve v drugih pravnih sistemih

Ureditev, ki jo upošteva predlog zakona, ni predmet urejanja v drugih pravnih sistemih.

5.3 Prikaz prilagojenosti predlagane ureditve pravu Evropske unije

Predlog zakona nima povezave z vsebinskimi določili pravnega reda EU. 

6. PRESOJA POSLEDIC, KI JIH BO IMEL SPREJEM ZAKONA

6.1 Presoja administrativnih posledic 

a) v postopkih oziroma poslovanju javne uprave ali pravosodnih organov: 
Predlog zakona ne bo imel posledic na področju poslovanja javne uprave ali pravosodnih organov.

b) pri obveznostih strank do javne uprave ali pravosodnih organov:
Predlog zakona ne bo imel posledic pri obveznostih strank do javne uprave ali pravosodnih organov.

6.2 Presoja posledic za okolje, vključno s prostorskimi in varstvenimi vidiki, in sicer za:
Predlog zakona ne bo imel posledic za okolje.

6.3 Presoja posledic za gospodarstvo, in sicer za:
Pričakuje se pozitiven vpliv zakona na gospodarstvo zaradi ohranjanja pravne gotovosti za izvajalca navigacijskih služb zračnega prometa. Predlog zakona ne uvaja bistvenih sprememb glede obsega urejanja v obstoječih ureditvah. 

MSP test je v prilogi predloga zakona. 

6.4 Presoja posledic za socialno področje, in sicer za:
Predlog zakona ima posledice na socialno področje v smislu ohranja obstoječih določb, ki se nanašajo na rekreacijski dopust kontrolorjev zračnega prometa. 

6.5 Presoja posledic za dokumente razvojnega načrtovanja, in sicer za:
Predlog zakona nima posledic za dokumente razvojnega načrtovanja. 

6.6 Presoja posledic za druga področja
Predlog zakona ne bo imel posledice na drugih področjih.

6.7 Izvajanje sprejetega predpisa:
a) Predstavitev sprejetega zakona:
Zakon začne veljati šest mesecev po objavi v Uradnem listu Republike Slovenije. 

Posebne delavnice za njegovo predstavitev ne bodo potrebne in niso predvidene, saj se obseg urejanja dotika zelo ozkega kroga naslovnikov. 

Oba podzakonska akta, ki ju predlog zakona predvideva, sta že uveljavljena in izdaja aktov na podlagi tega zakona ne predvideva vsebinsko spremenjenega urejanja. 

b) Spremljanje izvajanja sprejetega predpisa:
Ministrstvo za infrastrukturo bo spremljalo izvajanje zakona in podzakonskih predpisov v  skladu s svojimi pristojnostmi.  

7. PRIKAZ SODELOVANJA JAVNOSTI PRI PRIPRAVI PREDLOGA ZAKONA:

Gradivo je bilo objavljeno na spletni strani eDemokracije v leta 2021 in v marcu 2023. Prav tako je bilo gradivo posredovano v pregled in mnenje strokovni in zainteresirani javnosti, in sicer Javni agenciji za civilno letalstvo RS in Kontroli zračnega prometa Slovenije, d. o. o. (KZPS).

Strokovne pripombe je podala KZPS, kot organizacija, ki je predmet urejanje tega zakona, in smo jih v največji možni meri upoštevali. Nismo upoštevali strokovnih predlogov, ki presegajo namen te novele.

Gradivo je bilo poslano v mnenje združenjem občin, čeprav vsebina ne vpliva na delovanje občin. 

Bistvena mnenja, predloge in pripombe javnosti:
V fazi javne obravnave smo prejeli naslednjo pripombo, ki smo jo upoštevali:
KZPS je opozorila na Pravilnik o načinu in pogojih izrabe rekreacijskega dopusta kontrolorjev letenja in pomočnikov kontrolorjev letenja Uprave Republike Slovenije za zračno plovbo (Uradni list RS, št. 79/97 in 18/01 – ZLet).  Temu pravilniku se je z zakonom iz leta 2001 podaljšala uporaba, a se ne more več uporabljati z uveljavitvijo novega zakona (predpis, ki mu je podaljšana uporaba, se ne more več uporabljati po uveljaviti novega zakona). Poleg tega ta predlog uvaja v novem 22.a členu nov način urejanja – pri izvajalcu storitev. 

Bistvena mnenja, predloge in pripombe javnosti, ki niso bili upoštevani, in razlogi za neupoštevanje:
/

8. PODATEK O ZUNANJEM STROKOVNJAKU OZIROMA PRAVNI OSEBI, KI JE SODELOVALA PRI PRIPRAVI PREDLOGA ZAKONA, IN ZNESKU PLAČILA ZA TA NAMEN

Pri pripravi predloga zakona niso sodelovali zunanji strokovnjaki ali pravne osebe.

9. NAVEDBA, KATERI PREDSTAVNIKI PREDLAGATELJA BODO SODELOVALI PRI DELU DRŽAVNEGA ZBORA IN DELOVNIH TELES
· mag. Alenka Bratušek, ministrica za infrastrukturo,
· mag. Andrej Rajh, državni sekretar, Ministrstvo za infrastrukturo,
· Srečko Janša, generalni direktor Direktorata za letalski in pomorski promet, Ministrstvo za infrastrukturo,
· Sabina Dolinšek Popadić, sekretarka, vodja Sektorja za letalstvo, Direktorat za letalski in pomorski promet, Ministrstvo za infrastrukturo,
· Sabina Golob, sekretarka, Sektor za letalstvo, Direktorat za letalski in pomorski promet, Ministrstvo za infrastrukturo,
· Jure Griljc, v. d. direktorja Javne agencije za civilno letalstvo Republike Slovenije,
· Ana Hožič, nadzornica I, Javna agencija za civilno letalstvo Republike Slovenije
· Andreja Kikec Trajković, letalska nadzornica I, Javna agencija za civilno letalstvo Republike Slovenije.


II. BESEDILO ČLENOV

1. člen

V Zakonu o zagotavljanju navigacijskih služb zračenega prometa (Uradni list RS, št. 30/06 – uradno prečiščeno besedilo, 109/09, 62/10 – ZLet-C in 18/11 – ZUKN-A) se v 2. členu v prvem odstavku 3. točka spremeni tako, da se glasi: 

»3. »stalni nadzor« je inšpekcijski nadzor, s katerim  se preverja izpolnjevanje pogojev, pod katerimi je bil certifikat izdan, kadar koli v obdobju veljavnosti certifikata, ter vključuje sprejetje zaščitnih ukrepov;«.

2. člen

V 3. členu se črtata četrti in peti odstavek. 

Dosedanji šesti odstavek postane četrti odstavek.

3. člen

V 5. členu se v četrtem odstavku črta besedilo »oziroma petega«. 

4. člen

V 6. členu se v prvem odstavku črta besedilo »in petega«. 

5. člen

Naslov 4. poglavja se spremeni tako, da se glasi: 

»4.  Gospodarjenje z objekti in napravami, namenjenimi za zagotavljanje navigacijskih služb zračnega prometa«.
[bookmark: _GoBack]
6. člen

8. člen se spremeni tako, da se glasi:
»8. člen
(infrastruktura služb)

(1) Javno podjetje načrtuje, razvija, pridobiva, gradi in vzdržuje objekte in naprave, namenjene za zagotavljanje navigacijskih služb zračnega prometa, ter zemljišča, ki funkcionalno služijo namenski rabi teh objektov in naprav (v nadaljnjem besedilu: infrastruktura služb), v skladu z odobrenima petletnim in letnim poslovnim načrtom, kot sta določena s predpisi Evropske unije o enotnem evropskem nebu. 

(2) Minister odobri petletni in letni poslovni načrt iz prejšnjega odstavka.

(3) Javno podjetje mora zagotoviti varovanje infrastrukture služb iz prvega odstavka tega člena ter jo zavarovati pred poškodbami in uničenjem.

(4) Infrastrukture služb ni dovoljeno obremeniti s hipoteko ali jo odtujiti v nasprotju s poslovnima načrtoma. Javno podjetje je dolžno voditi seznam infrastrukture služb in ga skupaj s povzetkom poslovnih načrtov objaviti na svojih spletnih straneh.

(5) Ne glede na predpise o finančnem poslovanju, postopkih zaradi insolventnosti in prisilnem prenehanju, infrastruktura služb ne more biti predmet stečajne mase.«.

7. člen

Za 8. členom se dodajo novi 8.a, 8.b in 8.c člen: 

»8.a člen
(gospodarjenje z infrastrukturo služb)

(1) Infrastruktura služb iz prejšnjega člena je gospodarska javna infrastruktura in je lahko v lasti javnega podjetja oz. z njimi povezane družbe ali Republike Slovenije. 

(2) Za zemljišča, ki funkcionalno služijo namenski rabi infrastrukture služb in na katerih je s prostorskim aktom določeno umeščanje infrastrukture služb, se lastninska pravica lahko odvzame ali omeji z razlastitvijo. Če gre za prevzem že zgrajene infrastrukture služb, se javna korist za razlastitev oziroma obremenitev lastninske pravice ugotovi s sklepom vlade.

8.b člen
(posebnosti ureditve stvarnega premoženja Republike Slovenije in samoupravnih lokalnih skupnosti, namenjenega zagotavljanju navigacijskih služb zračnega prometa)

(1) Ne glede na določbe predpisov, ki urejajo stvarno premoženje države in samoupravnih lokalnih skupnosti, se nepremično in premično premoženje Republike Slovenije in samoupravnih lokalnih skupnosti za namen zagotavljanja navigacijskih služb zračnega prometa lahko da v uporabo izvajalcu navigacijskih služb zračnega prometa po metodi neposredne pogodbe. 

(2) Določbe tega člena ne veljajo za izvajalce navigacijskih služb zračnega prometa, ki so organizirani kot organi državne uprave.

8.c člen
(vzdrževalna dela v javno korist)

(1) Vzdrževalna dela v javno korist na infrastrukturi služb iz 8. člena tega zakona so, v skladu s predpisi, ki urejajo graditev objektov, vsa dela: 
· s katerimi se objekti v skladu s predpisi, ki urejajo graditev objektov, rekonstruirajo, vzdržujejo ali odstranijo, pri čemer se lahko spremenita tudi njihova zmogljivost in velikost, in s katerimi se naprave v skladu s predpisi, ki urejajo graditev objektov, rekonstruirajo, vzdržujejo, odstranijo ali zamenjajo z novimi, pri čemer se lahko spremenita tudi njihova zmogljivost in velikost, in
· jih je moč izvesti v okviru stvarnih ali drugih pravic, ki dajejo pravico graditi na nepremičninah, na katerih se nahaja, če se s tem vplivi na okolje ali vplivi na ohranjanje narave ne povečajo preko dovoljenih.

(2) Za izvedbo vzdrževalnih del v javno korist iz prejšnjega odstavka se smiselno uporabijo določbe zakona, ki ureja letalstvo, o izvedbi vzdrževalnih del v javno korist.«.

8. člen

V 9. členu se drugi odstavek spremeni tako, da se glasi:

»(2) Vlada podrobneje določi pristojbine za storitve navigacijskih služb zračnega prometa na terminalih, oblikovanje cene za enoto storitve in znižanje cene za enoto storitve, stroškovno bazo za oblikovanje pristojbin za storitve navigacijskih služb zračnega prometa na terminalih, metodo kritja stroškov, oprostitev plačila pristojbine, območja zaračunavanja na terminalih in druge posebnosti.«.

Za drugim odstavkom se doda nov tretji odstavek, ki se glasi: 

»(3) Minister določi letališča, na katerih se izvajajo storitve navigacijskih služb zračnega prometa na terminalih in ki so vključena v območje zaračunavanja storitev navigacijskih služb zračnega prometa na terminalih. Določitev se izvede v roku, ki omogoča pravočasen izračun cene za enoto storitve, ob tem pa se upoštevajo predpisi Skupnosti o enotnem evropskem nebu.«.

Dosedanja tretji in četrti odstavek postaneta četrti in peti odstavek.

9. člen

V 13. členu se v prvem odstavku v 4. točki črta beseda »zrakoplovov«. 

10. člen

V 19. členu se drugi odstavek spremeni tako, da se glasi: 

»(2) Zavarovanje iz prejšnjega odstavka se sklene glede odgovornosti za škodo, povzročeno v zvezi z izvajanjem storitev služb iz tega zakona in zakona, ki ureja letalstvo, ki jih zagotavlja javno podjetje.«.

11. člen

V 22. členu se prvi odstavek spremeni tako, da se glasi: 

»(1) Javno podjetje mora zagotoviti, da storitve služb izvaja le tisto osebje v letalstvu, ki ima v skladu z zakonom, ki ureja letalstvo, predpisane licence, dovoljenja, ratinge, pooblastila, potrdila, spričevala oziroma druge listine.«.

Za prvim odstavkom se doda nov drugi odstavek, ki se glasi: 

»(2) Kdor opravlja naloge pri izvajanju storitev služb, ravna tako, da je zagotovljena varnost zračnega prometa in varnost ljudi in premoženja ni ogrožena.«.

Dosedanji drugi odstavek postane tretji odstavek.

12. člen

Za 22. členom se doda nov 22.a člen, ki se glasi:

»22.a člen
 (rekreacijski dopust)

(1) Kontrolorjem zračnega prometa pripada za ohranitev telesne in duševne kondicije do 11 dni posebnega dopusta na leto (rekreacijski dopust), od tega sedem dni plačanega medicinsko programiranega rekreacijskega dopusta. 

(2) Vsebina medicinsko programiranega rekreacijskega dopusta, pogoji in način izrabe pravice do rekreacijskega dopusta se določi v programu, ki ga sprejme izvajalec služb zračnega prometa.«.

13. člen

V 23. členu se 2. točka prvega odstavka spremeni tako, da se glasi: 

»2. ne načrtuje, razvija, pridobiva, gradi in vzdržuje infrastrukture služb, opusti varovanje infrastrukture služb ali je ne zavaruje pred poškodbami in uničenjem, ali infrastrukturo služb obremeni s hipoteko ali jo odtuji v nasprotju s poslovnima načrtoma (prvi, tretji in četrti odstavek 8. člena).«.

14. člen

23.a člen se spremeni tako, da se glasi: 

»23.a člen
(prekrški)

Z globo od 2.000 do 4.000 eurov se kaznuje za prekršek zaposleni v javnem podjetju: 
· ki ne opravlja nalog pri izvajanju storitev služb tako, da sta zagotovljena varnost in red, ter da ni ogrožena varnost ljudi in premoženja (drugi odstavek 22. člena), in
· ki ne opravi delovnih nalog, določenih v priročnikih, delovnih navodilih in ukrepih, določenih za delovno mesto, na katerem opravlja svoje delovne obveznosti za potrebe letov zrakoplovov, ki sodelujejo v akcijah iskanja in reševanja ter v humanitarne in zdravstvene namene, letov zrakoplovov v sili in glede operativnega zračnega prometa tudi v primeru prekinitve oziroma verjetne prekinitve zagotavljanja storitev (tretji odstavek 22. člena).«.

PREHODNE IN KONČNE DOLOČBE

 15. člen
(nadaljnja veljavnost predpisov)

(1) Uredba o pristojbini za storitve navigacijskih služb zračnega prometa na terminalih (Uradni list RS, št. 121/21 in 110/22) še naprej velja kot predpis, izdan na podlagi drugega odstavka 9. člena tega zakona.

(2) Odredba o določitvi letališč, ki so vključena v območje zaračunavanja storitev navigacijskih služb zračnega prometa na terminalih (Uradni list RS, št. 184/21) še naprej velja kot predpis, izdan na podlagi tretjega odstavka 9. člena tega zakona.

16. člen
(začetek veljavnosti in uporabe)

Ta zakon začne veljati šest mesecev po objavi v Uradnem listu Republike Slovenije, uporabljati pa se začne šest mesecev od uveljavitve tega zakona.






III. OBRAZLOŽITEV

K 1. členu

V Zakonu o zagotavljanju navigacijskih služb zračenega prometa (Uradni list RS, št. 30/06 – uradno prečiščeno besedilo, 109/09, 62/10 – ZLet-C in 18/11 – ZUKN-A;  v nadaljnjem besedilu: ZZNSZP) so v 2. členu določeni pomeni izrazov. Z novim zakonom o letalstvu se podaja izboljšana definicija izraza »stalni nadzor«. Zato je treba tudi v tem zakonu vpeljati identičen zapis zadevne definicije. 

K 2. členu

Četrti in peti odstavek 3. člena podajata določbi, ki se nanašata na izvajanje službe iskanja in reševanja in pravno podlago za nadaljnje urejanje v podzakonskem predpisu. Tudi v Zakonu o letalstvu so določbe o izvajanju službe iskanja in reševanja in pravni podlagi za nadaljnje urejanje v podzakonskem predpisu. Ker ureditev izvajanja te službe sodi med temeljne ureditve v civilnem letalstvu, se vse potrebne določbe ohranijo v zakonu, ki ureja letalstvo na splošno (ne pa v zakonu, ki ureja zagotavljanje navigacijskih služb zračnega prometa).

K 3. členu

Zaradi črtanja četrtega in petega odstavka 3. člena (šesti odstavek pa postane četrti), je treba v 5. členu zakona, v četrtem odstavku, spremeniti sklic na relevantne dele 3. člena zakona in črtati besedi »oziroma petega«. 

K 4. členu

Zaradi črtanja četrtega in petega odstavka 3. člena (šesti odstavek pa postane četrti), je treba v 6. členu zakona, v prvem odstavku, spremeniti sklic na relevantne dele 3. člena zakona in črtati besedi »in petega«. 

K 5. členu

Ker novi zakon o letalstvu na novo ureja gospodarjenje z zemljišči in letališko infrastrukturo, je treba istovrstne določbe, ki se nanašajo na izvajanje navigacijskih služb zračnega prometa umestiti v ta zakon. Ker pa gre za oblikovanje sodobnih in celovitih ureditev, se spremeni poglavje, ki vsebuje sicer le en (8.) člen in se vnese novo (z novimi členi od 8. do 8.c člena, ob tem pa se posledično spremeni tudi prekrškovna določba v 23. členu). 

K 6. členu

Javno podjetje načrtuje, razvija, pridobiva, gradi in vzdržuje objekte in naprave, namenjene za zagotavljanje navigacijskih služb zračnega prometa, ter zemljišča, ki funkcionalno služijo namenski rabi teh objektov in naprav (v nadaljnjem besedilu: infrastruktura služb), v skladu z odobrenima petletnim in letnim poslovnim načrtom, kot sta določena s predpisi EU o enotnem evropskem nebu. Ta poslovna načrta odobri minister.

Nadalje se določi, da mora javno podjetje zagotoviti varovanje infrastrukture služb ter jo zavarovati pred poškodbami in uničenjem. Infrastrukture služb tudi ni dovoljeno obremeniti s hipoteko ali jo odtujiti v nasprotju s poslovnima načrtoma. Javno podjetje je dolžno voditi seznam infrastrukture služb in ga skupaj s povzetkom poslovnih načrtov objaviti na svojih spletnih straneh.

Določi se tudi, da ne glede na predpise o finančnem poslovanju, postopkih zaradi insolventnosti in prisilnem prenehanju infrastruktura služb ne more biti predmet stečajne mase.

K 7. členu

K novem 8.a členu
Objekti in naprave, namenjene za zagotavljanje navigacijskih služb zračnega prometa, so lahko v lasti javnega podjetja oz. z njimi povezane družbe ali Republike Slovenije. Objekti in naprave, namenjeni za zagotavljanje navigacijskih služb zračnega prometa, so gospodarska javna infrastruktura.

Za zemljišča, ki funkcionalno služijo namenski rabi infrastrukture služb in na katerih je s prostorskim aktom določeno umeščanje objektov in naprav, namenjenih za zagotavljanje navigacijskih služb zračnega prometa, se lastninska pravica lahko odvzame ali omeji z razlastitvijo. Če gre za prevzem že zgrajenih objektov in naprav, namenjenih za zagotavljanje navigacijskih služb zračnega prometa, ter zemljišč, ki funkcionalno služijo namenski rabi teh objektov in naprav, se javna korist za razlastitev oziroma obremenitev lastninske pravice ugotovi s sklepom vlade.

K novem 8.b členu
Zakon ureja posebnosti glede ureditve stvarnega premoženja, namenjenega zagotavljanju navigacijskih služb zračnega prometa. 

Določa se, da se lahko stvarno premoženje države in samoupravnih lokalnih skupnosti izvajalcu navigacijskih služb zračnega prometa da v uporabo po metodi neposredne pogodbe, če gre za stvarno premoženje, ki se prodaja oz. oddaja v najem za namen zagotavljanja navigacijskih služb zračnega prometa. Zakon o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) (v nadaljnjem besedilu: ZSPDSLS-1) uporabo metode neposredne pogodbe za navedene primere ravnanja s stvarnim premoženjem države in samoupravnih lokalnih skupnosti omogoča v primeru, ko se premoženje prodaja ali oddaja v najem osebam javnega prava oz. ko se javna komunalna infrastruktura oddaja v najem izvajalcu gospodarske javne službe. Ker izvajalec navigacijskih služb zračnega prometa, ki v skladu s tem zakonom navigacijske službe zračnega prometa izvaja kot obvezne republiške gospodarske javne službe v statusni obliki javnega podjetja v 100% lasti države, kot tak ne zapade pod pojem oseb javnega prava po določbah ZSPDSLS-1 (med slednje se uvršajo poleg države, samoupravne lokalne skupnosti in njenih ožjih delov le javni zavodi, javni gospodarski zavodi, javne agencije in javni skladi), specifika njegove dejavnosti in položaja na trgu pa z namenom racionalnejše ureditve stvarno in obligacijsko pravnih razmerij glede infrastrukture za zagotavljanje navigacijskih služb zračnega prometa narekuje sklepanje neposrednih pogodb za ureditev teh razmerij, se s tem zakonom določa možnost uporabe metode neposredne pogodbe pri prodaji ali oddaji v najem stvarnega premoženja države in samoupravnih lokalnih skupnosti izvajalcu navigacijskih služb zračnega prometa, enako kot to velja za osebe javnega prava ali v primeru javne komunalne infrastrukture za izvajalce javnih gospodarskih služb po ZSPDSLS-1. 

S predmetno določbo se sledi tudi priporočilu revizijskega poročila Računskega sodišča, v katerem je sodišče presojalo učinkovitost ureditve razmerij pri infrastrukturnih objektih, napravah in sistemih za izvajanje gospodarske javne službe navigacijskih služb zračnega prometa. Računsko sodišče je ministrstvu kot revidirancu izrecno predlagalo, da naj predlaga spremembo veljavnih predpisov na način, da bo za oddajo infrastrukture za izvajanje gospodarske javne službe navigacijskih služb zračnega prometa v najem možno uporabiti metodo neposredne pogodbe.

Določbe tega člena ne veljajo za izvajalce navigacijskih meteoroloških služb zračnega prometa, ki so organizirani kot organi državne uprave. Namreč, danes je izvajanje meteoroloških služb organizirano v okviru organa v sestavi in določbe tega člena zanj niso relevantne. Poda pa se splošna določba, ki se nanaša na vse navigacijske službe zračnega prometa, če so organizirane v okviru državne uprave. 

K novem 8.c členu
Zakon, ki ureja graditev, določa, da gre v primeru vzdrževalnih del v javno korist (v nadaljnjem besedilu: VDJK) za izvedbo takšnih vzdrževalnih in drugih del, za katere je v posebnem zakonu ali predpisu, izdanem na podlagi takšnega posebnega zakona, določeno, da se za zagotavljanje opravljanja določene vrste gospodarske javne službe lahko spremenita tudi zmogljivost objekta in z njo povezana velikost objekta. Ta zakon zato za potrebe vzdrževanja infrastrukture služb določa, da so VDJK tista dela, s katerimi se objekti v skladu s predpisi, ki urejajo graditev objektov, rekonstruirajo, vzdržujejo ali odstranijo, pri čemer se lahko spremenita tudi njihova zmogljivost in velikost, in s katerimi se naprave v skladu s predpisi, ki urejajo graditev objektov, rekonstruirajo, vzdržujejo, odstranijo ali zamenjajo z novimi, pri čemer se lahko spremenita tudi njihova zmogljivost in velikost, jih je moč izvesti v okviru stvarnih ali drugih pravic, ki dajejo pravico graditi na nepremičninah, na katerih je se nahaja infrastruktura služb, če se s tem vplivi na okolje  ali vplivi na ohranjanje narave ne povečajo preko dovoljenih.

Zaradi sorodnosti infrastrukture služb in letališke infrastrukture zakona določa, da se za izvedbo vzdrževalnih del v javno korist iz prejšnjega odstavka smiselno uporabijo določbe zakona, ki ureja letalstvo, o izvedbi vzdrževalnih del v javno korist.

K 8. členu

Predpisi EU podajajo zahteve glede skupne ureditve pristojbin in tudi možnost, da država članica ne izvaja ureditev pristojbine za storitve navigacijskih služb zračnega prometa na terminalih  v skladu s pravom EU. Obstoječi predpis - Uredba o pristojbini za storitve navigacijskih služb zračnega prometa na terminalih (Uradni list RS, št. 121/21 in 110/22) je izdana tako na podlagi določb Zakona o letalstvu kot tudi določb ZZNSZP. Z novim zakonom o letalstvu, bo tako področje urejanja pristojbine za storitve navigacijskih služb zračnega prometa na terminalih v celoti urejeno le z ZZNSZP, zato je treba v tem zakonu podati celovito pravno podlago za nadaljnje urejanje v podzakonskem predpisu. 

Tako zakon določi, da Vlada izda predpis, s katerim se podrobneje določi pristojbine za storitve navigacijskih služb zračnega prometa na terminalih, oblikovanje cene za enoto storitve in znižanje cene za enoto storitve, stroškovno bazo za oblikovanje pristojbin za storitve navigacijskih služb zračnega prometa na terminalih, metodo kritja stroškov, oprostitev plačila pristojbine, območja zaračunavanja na terminalih in druge posebnosti, skladno s predpisi Skupnosti o enotnem evropskem nebu. Določba je nadgradnja dosedanje in odseva v preteklosti ugotovljene pomanjkljivosti pri urejanju pristojbine za storitve navigacijskih služb zračnega prometa na terminalih (možnost znižanje cene za enoto storitve ter določitev območij zaračunavanja na terminalih). 

Nadalje se določi, da minister  določi letališča, na katerih se izvajajo storitve navigacijskih služb zračnega prometa na terminalih in ki so vključena v območje zaračunavanja storitev navigacijskih služb zračnega prometa na terminalih. Določitev se izvede v roku, ki omogoča pravočasen izračun cene za enoto storitve, ob tem pa se upoštevajo predpisi Skupnosti o enotnem evropskem nebu. Taka ureditev se poda, da se omogoči učinkovito prilagajanje strateškim odločitvam. V Sloveniji imamo tri javna letališča, na katerih se izvajajo navigacijske službe zračnega prometa. Treba je torej določiti, katera letališča se vključijo v območje zaračunavanja storitev navigacijskih služb zračnega prometa na terminalih. Tako se določi, da minister sprejme odločitev o letališčih, ob tem pa mora upoštevati veljavne ureditev glede izvajanja navigacijskih služb zračnega prometa, kot jih določata ta zakon in predpisi Skupnosti o enotnem evropskem nebu. Ta zakon namreč posredno prek določbe drugega odstavka 12. člena, ko govori o skupni stroškovni bazi za Republiko Slovenijo za oblikovanje pristojbin za navigacijske službe zračnega prometa na terminalih, zahteva, da je v Sloveniji vzpostavljeno eno območje zaračunavanja na terminalih. Iz določb tako pa ne izhaja, katera letališča so vključena vanj. Določi se tudi časovni okvir sprejemanja odločitve ministra. Določitev se izvede v roku, ki omogoča pravočasen izračun cene za enoto storitve. S tako določbo se ne navaja natančen rok v letu, v katerem se izvede določitev, ker je sistem pristojbin podvržen več rokom: taka določitev se mora izvesti pred naslednjim koledarskim letom in v roku, ki omogoča izračun cene za enoto storitve. Dobro bi bilo, če bi se taka določitev izvedla v prvem četrtletju leta za prihodnje koledarsko leto. Tako bi se lahko priprave za izračun cene za enoto storitve začele pravočasno.

K 9. členu

Zaradi novega izraza za iskanje in reševanje v predlogu novega zakona o letalstvu je treba v ZZNSZP spremeniti izraz »služba iskanja in reševanja zrakoplova« v »služba iskanja in reševanja«. To se doseže z brisanjem besede »zrakoplovov« v 4. točki prvega odstavka 13. člena ZZNSZP. 

K 10. členu

S to novelo se iz zakona črtata četrti in peti odstavek 3. člena, ki sta pravna podlaga za nadaljnje urejanje službe iskanja in reševanja. Ustrezna pravna podlaga za izdajo podzakonskega akta za izvajanje te službe je v zakonu, ki ureja letalstvo. Določba tega zakona o sklenitvi zavarovanja glede odgovornosti za škodo v zvezi z izvajanjem storitev služb iz tega zakona je torej treba razširiti tudi na obveznost izvajanja služb po zakonu, ki ureja letalstvo. 

K 11. členu

Zakon poda določbo, ki odraža osnovni imperativ pri izvajanju navigacijskih služb zračnega prometa, in sicer da vsak, ki opravlja naloge pri izvajanju storitev služb, mora ravnati tako, da sta zagotovljena varnost in red, ter da ni ogrožena varnost ljudi in premoženja. Določba se v enakem obsegu prenaša iz Zakona o letalstvu. Ker se nanaša le na izvajanju storitev služb (navigacijskih služb zračnega prometa), mora biti podana v tem zakonu. Izrazje se prilagodi temu zakonu.

Enako velja glede reference na osebje – Zakon o letalstvu pozna osebje v letalstvu in ne ločuje več med letalskim in drugim strokovnim osebjem, zato se spremeni ta določba v tem zakonu.

K 12. členu

Zakon poda ureditev iz Zakona o letalstvu in jo posodobi in odpravi pomanjkljivosti, ki so se izkazale pri izvajanju določbe.

Zaradi specifične narave dela je osebje, ki izvaja naloge kontrole zračnega prometa, podvržena doseganju visokih mednarodnih letalskih standardov ICAO, ki so preneseni v kompleksne zahteve predpisov EU, ki določajo zahteve za kontrolorje zračnega prometa in izvajalce storitev navigacijskih služb zračnega prometa. Rekreacijski dopust je eno od orodij izvajalca storitev za doseganje zahtev glede učinkovitosti osebja, preprečitev in ublažitev negativnih posledic stresa, in negativnih posledic utrujenosti kontrolorjev zračnega prometa, kot izhaja iz zahtev predpisov EU (skupnih zahtevah za izvajalce storitev upravljanja zračnega prometa/izvajanja navigacijskih služb zračnega prometa). 

Strošek izvajanja te določbe zakona nosi izvajalec navigacijskih služb zračnega prometa in sodi med upravičene stroške. Tako se določi, da kontrolorjem zračnega prometa pripada za ohranitev telesne in duševne kondicije do 11 dni posebnega dopusta na leto (rekreacijski dopust), od tega pa sedem dni plačanega medicinsko programiranega rekreacijskega dopusta na leto. Vsebina medicinsko programiranega dopusta, pogoji in način izrabe pravice do rekreacijskega dopusta se uredi v programu, ki ga sprejme izvajalec navigacijskih služb zračnega prometa.

Javna agencija za civilno letalstvo RS, kot pristojni organ za nadzor nad izvajanjem predpisov EU o skupnih zahtevah za izvajalce storitev upravljanja zračnega prometa/izvajanja navigacijskih služb zračnega prometa, bo v okviru nadzora nad izvajanjem predpisov EU pregledovala tudi skladnost uveljavljene ureditve. 

S temi določbami se uvaja ureditev, ki se razlikuje od dosedanje. Obseg pravice do rekreacijskega dopusta se oži le na kontrolorje zračnega prometa, v skladu z zahtevami iz predpisov EU. Povod za spremembo so tudi ugotovitve Računskega sodišča, ki je preverjalo učinkovitost ureditve področja izvajanja gospodarske javne službe navigacijskih služb zračnega prometa in ugotovilo, da ministrstvo ni pripravilo ustreznega podzakonskega predpisa. Ta določba zakona odraža izkazane popravljalne ukrepe.

K 13. členu 

Zaradi spremembe 8. člena se mora spremeniti tudi zapis prekrškovne določbe 2. točke 23. člena. 

K 14. členu

Zakon določi kazensko določbo za novi drugi odstavek 22. člena. Globa se določi v enaki višini, kot je določena za kršitev sedaj tretjega odstavka 22. člena. 

Pri predlaganih prekrških gre za izrazito osebne prekrške zaposlenih v javnem podjetju (ti z vidika kategorij storilcev prekrškov štejejo za »odgovorno osebo« - glej 15. in 15.a člen Zakona o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE in 5/21 – odl. US; v nadaljnjem besedilu: ZP-1), zato ta člen zakona ne določa akcesorne odgovornosti javnega podjetja za prekrške, ki jih (izrazito osebno) izvršijo zaposleni v javnem podjetju (14. člen ZP-1).

K 15. členu
 
Kot je obrazloženo k 6. členu te novele zakon določi, da Vlada izda predpis, s katerim se podrobneje določi pristojbine za storitve navigacijskih služb zračnega prometa na terminalih, oblikovanje cene za enoto storitve in znižanje cene za enoto storitve, stroškovno bazo za oblikovanje pristojbin za storitve navigacijskih služb zračnega prometa na terminalih, metodo kritja stroškov, oprostitev plačila pristojbine, območja zaračunavanja na terminalih in druge posebnosti, skladno s predpisi Skupnosti o enotnem evropskem nebu. Nadalje se določi, da minister določi letališča, na katerih se izvajajo storitve navigacijskih služb zračnega prometa na terminalih in ki so vključena v območje zaračunavanja storitev navigacijskih služb zračnega prometa na terminalih. Z novim zakonom o letalstvu bo področje urejanja pristojbine za storitve navigacijskih služb zračnega prometa na terminalih v celoti urejeno le z ZZNSZP. 

Oba predpisa, Uredba o pristojbini za storitve navigacijskih služb zračnega prometa na terminalih in Odredba o določitvi letališč, ki so vključena v območje zaračunavanja storitev navigacijskih služb zračnega prometa na terminalih (Uradni list RS, št. 184/21), sta sodobna, zato spremenjeno urejanje ni potrebno. S to novelo se zato ta predpisa uveljavi kot predpisa izdana na podlagi tega zakona. 

K 16. členu

Zakon določi, da začne veljati šest mesecev po objavi v Uradnem listu Republike Slovenije, uporabljati pa se začne šest mesecev od uveljavitve tega zakona. Uveljavitev tega zakona mora biti hkratna z uveljavitvijo novega zakona, ki ureja letalstvo, saj je le-ta razlog za novelo ZZNSZP. 


IV. BESEDILO ČLENOV, KI SE SPREMINJAJO

2. člen
(pomen izrazov in nadzorni organ)

(1) Izrazi, uporabljeni v tem zakonu, imajo naslednji pomen:
1.     »operativni zračni promet« pomeni vse lete, ki se ne izvajajo v skladu z določili za splošni zračni promet, za katere je pravila in postopke določil pristojni nacionalni organ;
2.     »predpisi Skupnosti o enotnem evropskem nebu« so Uredba (ES) št. 549/2004 Evropskega parlamenta in Sveta z dne 10. marca 2004 o določitvi okvira za oblikovanje enotnega evropskega neba (okvirna uredba) (UL L št. 96 z dne 31. 3. 2004, str. 1), zadnjič spremenjene z Uredbo (ES) št. 1070/2009 Evropskega parlamenta in Sveta z dne 21. oktobra 2009 o spremembi uredb (ES) št. 549/2004, (ES) št. 550/2004, (ES) št. 551/2004 in (ES) št. 552/2004 z namenom izboljšanja delovanja in trajnosti evropskega letalskega sistema (UL L št. 300 z dne 14. 11. 2009, str. 34), Uredba (ES) št. 550/2004 Evropskega parlamenta in Sveta z dne 10. marca 2004 o izvajanju navigacijskih služb zračnega prometa na enotnem evropskem nebu (Uredba o izvajanju služb) (UL L št. 96 z dne 31. 3. 2004, str. 10), zadnjič spremenjene z Uredbo (ES) št. 1070/2009 Evropskega parlamenta in Sveta z dne 21. oktobra 2009 o spremembi uredb (ES) št. 549/2004, (ES) št. 550/2004, (ES) št. 551/2004 in (ES) št. 552/2004 z namenom izboljšanja delovanja in trajnosti evropskega letalskega sistema (UL L št. 300 z dne 14. 11. 2009, str. 34), Uredba (ES) št. 551/2004 Evropskega parlamenta in Sveta z dne 10. marca 2004 o organiziranosti in uporabi zračnega prostora na enotnem evropskem nebu (Uredba o zračnem prostoru) (UL L št. 96 z dne 31. 3. 2004, str. 20), zadnjič spremenjene z Uredbo (ES) št. 1070/2009 Evropskega parlamenta in Sveta z dne 21. oktobra 2009 o spremembi uredb (ES) št. 549/2004, (ES) št. 550/2004, (ES) št. 551/2004 in (ES) št. 552/2004 z namenom izboljšanja delovanja in trajnosti evropskega letalskega sistema (UL L št. 300 z dne 14. 11. 2009, str. 34) in Uredba (ES) št. 552/2004 Evropskega parlamenta in Sveta z dne 10. marca 2004 o interoperabilnosti evropske mreže za upravljanje zračnega prometa (Uredba o interoperabilnosti) (UL L št. 96 z dne 31. 3. 2004, str. 26), zadnjič spremenjene z Uredbo (ES) št. 1070/2009 Evropskega parlamenta in Sveta z dne 21. oktobra 2009 o spremembi uredb (ES) št. 549/2004, (ES) št. 550/2004, (ES) št. 551/2004 in (ES) št. 552/2004 z namenom izboljšanja delovanja in trajnosti evropskega letalskega sistema (UL L št. 300 z dne 14. 11. 2009, str. 34) ter z njimi povezana izvedbena pravila;
3.     »stalni nadzor« pomeni upravne nadzorne naloge, ki se opravljajo zaradi preverjanja, ali so izpolnjeni pogoji, pod katerimi je bila izdana določena listina, kadar koli v obdobju veljavnosti te listine, in prav tako sprejetje zaščitnih ukrepov;
4.     »prekinitve oziroma verjetne prekinitve zagotavljanja storitev« so prekinitve zagotavljanja služb in verjetne prekinitve zagotavljanja storitev, ki lahko nastanejo kot posledica prekinitve delovnih procesov, vojaških konfliktov ali dejanj nezakonitega vmešavanja in naravnih nesreč, kot so opredeljene v odobrenih dokumentih izvajalca služb.

(2) Ostali izrazi, uporabljeni v tem zakonu, imajo enak pomen, kot ga določajo predpisi in drugi akti, ki veljajo oziroma se uporabljajo v Republiki Sloveniji na področju letalstva.

(3) Ministrstvo, pristojno za promet (v nadaljnjem besedilu: ministrstvo), izvaja upravno-strokovni oziroma varnostni nadzor zagotavljanja navigacijskih služb zračnega prometa v skladu s tem zakonom in na njegovi podlagi izdanimi podzakonskimi akti, predpisi o letalstvu in predpisi Skupnosti o enotnem evropskem nebu.

3. člen
(zagotavljanje navigacijskih služb zračnega prometa)

(1) Izvajanje navigacijskih služb zračnega prometa v zračnem prostoru Republike Slovenije se v javnem interesu zagotavlja v skladu s predpisi, ki se uporabljajo v Republiki Sloveniji, in v skladu z mednarodnimi pogodbami, ki zavezujejo Republiko Slovenijo.

(2) Službe zračnega prometa (ATS), letalske informacijske službe (AIS) ter komunikacijske, navigacijske in nadzorne službe (CNS) (v nadaljnjem besedilu: službe) za potrebe splošnega zračnega prometa in operativnega zračnega prometa se zagotavljajo v okviru javnega podjetja, katerega ustanoviteljica in edina družbenica je Republika Slovenija. Službe se zagotavljajo v pogojih obvezne republiške gospodarske javne službe v skladu z določbami zakona, ki ureja gospodarske javne službe, v kolikor ta zakon oziroma predpisi Skupnosti o enotnem evropskem nebu ne določajo drugače.

(3) Meteorološke službe za potrebe splošnega zračnega prometa in operativnega zračnega prometa se zagotavljajo v okviru ministrstva, pristojnega za meteorologijo.

(4) Služba iskanja in reševanja zrakoplovov za potrebe splošnega zračnega prometa in operativnega zračnega prometa se zagotavlja v okviru sistema državne uprave na ministrstvu, pristojnem za promet, ministrstvu, pristojnem za varstvo pred naravnimi in drugimi nesrečami, ministrstvu, pristojnem za notranje zadeve, in ministrstvu, pristojnem za zdravje. Način izvajanja službe iskanja in reševanja ter naloge posameznih ministrstev na predlog ministra oziroma ministrice, pristojne za promet (v nadaljnjem besedilu: minister), določi Vlada Republike Slovenije (v nadaljnjem besedilu: vlada) z uredbo.

(5) Če se na podlagi strokovne analize ugotovi možnost smotrnejšega in kvalitetnejšega izvajanja službe iz prejšnjega odstavka v okviru javnega podjetja, lahko vlada v celoti ali deloma prenese izvajanje te službe na javno podjetje iz 4. člena tega zakona.

(6) Vlada na usklajen predlog ministra in ministrice oziroma ministra, pristojnega za obrambo (v nadaljnjem besedilu: minister za obrambo), določi način in pogoje izvajanja navigacijskih služb zračnega prometa za potrebe operativnega zračnega prometa. Pri tem se upošteva tudi vojaške standarde.

5. člen
(lastništvo, organizacija in vodenje javnega podjetja)

(1) Republika Slovenija je ustanoviteljica in edina družbenica javnega podjetja. Ustanovni kapital se določi v denarju in stvarnih vložkih. Ustanovni kapital v denarju znaša največ 1.000.000,00 eurov.

(2) Poslovanje in delo javnega podjetja vodi direktorica oziroma direktor (v nadaljnjem besedilu: direktor), ki ga za obdobje 5 let imenuje ustanovitelj. Nadzorni svet imenuje ustanovitelj za obdobje 4 let. Direktor in člani nadzornega sveta so po izteku mandatne dobe lahko ponovno imenovani.

(3) Za člane nadzornega sveta se imenujejo predstavniki ustanovitelja in predstavniki delavk oziroma delavcev javnega podjetja (v nadaljnjem besedilu: delavci). Število predstavnikov delavcev v nadzornem svetu se določi z aktom o ustanovitvi in je enako eni tretjini članov nadzornega sveta.

(4) Javno podjetje lahko začne z opravljanjem dejavnosti iz drugega oziroma petega odstavka 3. člena tega zakona, ko izpolni pogoje, določene v predpisih o gospodarskih družbah in pogoje iz določb tega zakona.

(5) Kolektivno pogodbo za dejavnost vodenja in kontrole zračnega prometa sklenejo v imenu zaposlenih v javnem podjetju sindikati služb letalskih informacij, služb zračnega prometa in službe letalskih telekomunikacij, v imenu delodajalca pa direktor javnega podjetja, po predhodnem soglasju vlade.

6. člen 
(obseg služb in prostorska zasnova)

(1) Javno podjetje izvaja storitve služb iz drugega in petega odstavka 3. člena tega zakona v slovenskem zračnem prostoru in izven njega v obsegu, pod pogoji in na način, kot to določajo predpisi, ki se uporabljajo v Republiki Sloveniji, in mednarodne pogodbe, ki zavezujejo Republiko Slovenijo. Vlada lahko natančneje določi obseg in prostorsko zasnovo izvajanja storitev služb.

(2) Z izvajanjem storitev služb iz prejšnjega odstavka morajo biti zagotovljeni varnost, rednost, nemotenost in razvoj upravljanja zračnega prometa ter izpolnjevanje mednarodnih obveznosti Republike Slovenije v zvezi s službami. Storitve služb za potrebe letov zrakoplovov, ki sodelujejo v akcijah iskanja in reševanja ter v humanitarne ali zdravstvene namene, letov zrakoplovov v sili in operativni zračni promet morajo biti zagotovljeni tudi v primeru prekinitve oziroma verjetne prekinitve zagotavljanja storitev služb iz prejšnjega odstavka.

(3) Če je zagotavljanje navigacijskih služb zračnega prometa na letališčih, ki niso mednarodna letališča, in na vojaških letališčih določeno s predpisi o letalstvu glede na referenčno kodo, kategorijo in namen letališča ter glede na obseg zračnega prometa, določi način in obliko zagotavljanja navigacijskih služb zračnega prometa na teh letališčih vlada. Stroške zagotavljanja storitev navigacijskih služb zračnega prometa na letališčih, ki niso javna letališča, razen za državne zrakoplove, v celoti pokrije upravljavec letališča, v skladu s pisno pogodbo, ki jo sklene z javnim podjetjem.

(4) V primeru iz prejšnjega odstavka lahko upravljavec letališča stroške zagotavljanja navigacijskih služb zračnega prometa zaračuna uporabnikom storitev navigacijskih služb zračnega prometa. Pri tem mora ravnati na primeren, nepristranski, pregleden in nediskriminatoren način, zaračunana sredstva pa ne smejo preseči višine sredstev, plačanih za zagotavljanje navigacijskih služb zračnega prometa.

4. Vrste in obseg objektov, naprav in sistemov, potrebnih za izvajanje storitev služb

8. člen
(infrastruktura služb)

(1) Javno podjetje planira, razvija, nabavlja in vzdržuje objekte, naprave in sisteme, ki so potrebni za izvajanje služb iz drugega in petega odstavka 3. člena tega zakona (v nadaljnjem besedilu: infrastruktura služb), v skladu z odobrenima petletnim in letnim poslovnim načrtom, kot sta določena z Uredbo Komisije (ES) št. 2096/2005 z dne 20. decembra 2005 o skupnih zahtevah za izvajanje navigacijskih služb zračnega prometa (UL L št. 335 z dne 21. 12. 2005, str. 13), zadnjič spremenjene z Uredbo Komisije (ES) št. 668/2008 z dne 15. julija 2008 o spremembi prilog II do V Uredbe (ES) št. 2096/2005 o skupnih zahtevah za izvajanje navigacijskih služb zračnega prometa v zvezi z delovnimi metodami in operativnimi postopki (UL L št. 188 z dne 16. 7. 2008, str. 5), ki ju odobri minister.

(2) Javno podjetje mora zagotoviti varovanje infrastrukture služb iz prejšnjega odstavka ter jo zavarovati pred poškodbami in uničenjem.

(3) Infrastrukture iz prvega odstavka tega člena ni dovoljeno obremeniti s hipoteko ali jo odtujiti v nasprotju s poslovnim načrtom iz prvega odstavka tega člena. Ne glede na predpise o finančnem poslovanju, postopkih zaradi insolventnosti in prisilnem prenehanju infrastruktura služb ne more biti predmet stečajne mase. Javno podjetje je dolžno voditi seznam infrastrukture iz prvega odstavka tega člena in ga skupaj s povzetkom poslovnega načrta, v delu, ki se nanaša na splošni zračni promet, objaviti na svojih spletnih straneh tako, da so razvidne omejitve iz tega odstavka.

(4) Objekti in omrežja navigacijskih služb zračnega prometa imajo v zvezi s predpisi o graditvi objektov, urejanju prostora in prostorskem načrtovanju glede prostorskih aktov države, oprostitve plačila komunalnega prispevka, razlastitve in omejitve lastninske pravice, pridobitve gradbenega dovoljenja in pridobitve uporabnega dovoljenja položaj objekta državnega pomena in objekta gospodarske javne infrastrukture državnega pomena.

9. člen
(financiranje navigacijskih služb zračnega prometa)

(1) Stroški izvajanja navigacijskih služb zračnega prometa se krijejo iz pristojbin za opravljene storitve navigacijskih služb zračnega prometa (v nadaljnjem besedilu: pristojbine), s ceno za druge storitve v okviru izvajanja navigacijskih služb zračnega prometa in iz prihodkov iz prvega odstavka 10. člena tega zakona.

(2) Vlada predpiše dovoljene oprostitve plačila pristojbin na terminalih, način in zavezance za povračilo pristojbin izvajalcem navigacijskih služb zračnega prometa v zvezi z leti, ki so oproščeni plačila pristojbin, ter druge posebnosti glede pristojbin za navigacijske službe zračnega prometa v skladu s predpisi Skupnosti.

(3) Sredstva, katerih vir so pristojbine za storitve navigacijskih služb zračnega prometa, prihodki od drugih storitev v okviru izvajanja navigacijskih služb zračnega prometa in sredstva, pridobljena po prvem in drugem odstavku 10. člena tega zakona, uporabniki storitev nakazujejo javnemu podjetju, ki jih v odvisnosti od deleža v stroškovni bazi iz 12. člena tega zakona nakaže izvajalcem posameznih navigacijskih služb zračnega prometa in drugim upravičencem glede na namene, določene v 13. členu tega zakona.

(4) Pristojbine za storitve navigacijskih služb zračnega prometa in cene za druge storitve v okviru izvajanja navigacijskih služb zračnega prometa iz tega člena se zaračunavajo v skladu s predpisi o letalstvu, ki se uporabljajo v Republiki Sloveniji, in mednarodnimi pogodbami, ki zavezujejo Republiko Slovenijo.

13. člen
(delitev prihodkov)

(1) S prihodki iz naslova opravljenih storitev navigacijskih služb zračnega prometa se zagotavljajo sredstva za:
1.     poslovanje javnega podjetja v zvezi z zagotavljanjem navigacijskih služb zračnega prometa, ki jih izvaja javno podjetje;
2.     prispevke Republike Slovenije v proračun EUROCONTROL-a in proračune podobnih organizacij s področja navigacijskih služb zračnega prometa, katerih članica je Republika Slovenija;
3.     zagotavljanje meteoroloških služb;
4.     zagotavljanje službe iskanja in reševanja zrakoplovov v delu, ki ga zagotavljajo pristojni državni organi;
5.     pokrivanje stroškov, ki jih imajo pristojni nadzorni organi s certifikacijo in stalnim nadzorom dovoljenja za izvajanje navigacijskih služb zračnega prometa;
6.     druge finančne obveznosti glede izvajanja navigacijskih služb zračnega prometa, ki so določene z mednarodnimi pogodbami, ki zavezujejo Republiko Slovenijo.

(2) Način delitve prihodkov iz prejšnjega odstavka predpiše vlada.

19. člen
(kritje odgovornosti in zavarovalno kritje)

(1) Javno podjetje mora zavarovati odgovornost za škodo, povzročeno tretjim osebam, do višine, ki jo določi vlada.

(2) Zavarovanje iz prejšnjega odstavka se sklene glede odgovornosti za škodo, povzročeno v zvezi z izvajanjem storitev služb iz 3. člena tega zakona, ki jih zagotavlja javno podjetje.

(3) Če zavarovanje iz prvega odstavka tega člena ne zadostuje za pokritje škodne odgovornosti po določenem škodnem primeru, za povračilo nepokritega dela škodne odgovornosti jamči Republika Slovenija.

(4) Kadar javno podjetje sklepa sporazume iz drugega odstavka 16. člena tega zakona, morajo taki sporazumi vključevati tudi določbe o razdelitvi odgovornosti med javnim podjetjem in drugimi stranmi sporazuma. Če se zahteve glede odgovornosti in zavarovalnega kritja drugih strank takih sporazumov bistveno razlikujejo od slovenskih zahtev, mora javno podjetje v takih primerih predhodno pridobiti soglasje vlade za sklenitev takega sporazuma.

22. člen
(posebnosti glede delovno pravnih zahtev)

(1) Javno podjetje mora zagotoviti, da storitve služb izvaja le tisto letalsko osebje in drugo strokovno osebje po določbah zakona, ki ureja letalstvo, ki ima predpisana dovoljenja za delo oziroma licence, ratinge, pooblastila, spričevala oziroma potrdila.

(2) Obveznosti v zvezi z izvajanjem storitev služb za potrebe letov zrakoplovov, ki sodelujejo v akcijah iskanja in reševanja ter v humanitarne ali zdravstvene namene, letov zrakoplovov v sili in operativni zračni promet, ki morajo biti zagotovljene tudi v primeru prekinitve oziroma verjetne prekinitve zagotavljanja storitev, iz drugega odstavka 6. člena tega zakona, se nanašajo tudi na zaposlene v javnem podjetju.

23.a člen
(prekrški)

Z globo od 2.000 do 4.000 eurov se kaznuje za prekršek zaposleni v javnem podjetju, ki ne opravi delovnih nalog, določenih v priročnikih, delovnih navodilih in ukrepih, določenih za delovno mesto, na katerem opravlja svoje delovne obveznosti za potrebe letov zrakoplovov, ki sodelujejo v akcijah iskanja in reševanja ter v humanitarne in zdravstvene namene, letov zrakoplovov v sili in glede operativnega zračnega prometa tudi v primeru prekinitve oziroma verjetne prekinitve zagotavljanja storitev (drugi odstavek 22. člena).


V. PREDLOG, DA SE PREDLOG ZAKONA OBRAVNAVA PO NUJNEM OZIROMA SKRAJŠANEM POSTOPKU
/

VI. PRILOGE
/

10



image1.png
REPUBLIKA SLOVENIJA
MINISTRSTVO ZA INFRASTRUKTURO




